Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 32/1999. (VIII. 18.) OM rendelethez
Paragraph Index: 299

3. A zeneoktatás a különböző zenei műfajok sajátosságait, a művészi megjelenítés módjait ismerteti meg a tanulókkal, miközben célja az is, hogy az önkifejezés eszköztárának gazdagításával a zene alkalmazására, befogadására készítsen fel. A zeneoktatás általános fejlesztési követelményei, feladatai A zenei műveltség megalapozása és fejlesztése. A zenei képességek fejlesztése (hallás, ritmusérzék, intonációs érzékenység, fogékonyság a dinamika és a hangszín különbségeire, zenei memória és fantázia, előadói és manuális készség, a zenei karakterek iránti érzékenység kialakítása). A zenei olvasás és írás alapfokot meghaladó készségének megalapozása és kifejlesztése. A technikai készség, az improvizációs készség és képesség, az alkotó magatartás, a kreativitás kialakítása. Rendszerezett zenei ismeretek, általános zenei műveltség átadása. A zenei műszavak és jelentésük megismertetése. A zene logikájának, a harmóniai szerkezet és a forma összefüggéseinek megismertetése. A főbb zenei stílusok sajátosságainak, a zeneirodalom nagy korszakainak, népünk zenéjének, a zene történetének és a zeneirodalom nagy egyéniségeinek megismertetése. A kortárs zene befogadására nevelés. A tanuló rendszeres zenehallgatásra nevelése. Az értékes zene megszerettetése. A növendékek zenei ízlésének formálása. A tanulók életkorának megfelelő zenei tárgyú könyvek, ismeretterjesztő művek olvasására való ösztönzés. A társművészetek iránti nyitottság kialakítása. A zenei élet eseményei iránti érdeklődés felkeltése, illetve részvétel a zenei életben. Tehetséggondozás. A zenei pályát választó növendékek felkészítése szakirányú továbbtanulásra. A növendékek rendszeres, céltudatos, igényes munkára, hatékony gyakorlásra nevelése. A tanuló aktív társas muzsikálásra nevelése. Közreműködés az egyéb intézmények kulturális rendezvényein. Az amatőr zenekarokban, kamaraegyüttesekben, kórusban történő aktív részvételre való előkészítés, ösztönzés. Cserekapcsolatok létesítése hazai és — lehetőség szerint — külföldi zeneoktatási intézményekkel. A képzés struktúrája, óraterve, tantárgyai Tanszakok: — szintetizátor—keyboard, — szintetizátor, — számítógépes zene. A képzés időtartama: — szintetizátor—keyboard tanszakon: „A” tagozaton 8 év (2+ 6 évfolyam), „B” tagozaton 8 év (3+ 5 évfolyam), — szintetizátor tanszakon: 12 év (2+ 10 évfolyam), — számítógépes zene tanszakon: „A” tagozaton 8 év „B” tagozaton 8 év (1+ 7 évfolyam). 1999/73. szám (Megjegyzés: az évfolyamszámok magukba foglalják az előképző, alapfok és továbbképző évfolyamait. A képzési idő első számjegye az elméleti és egyéb előtanulmányokat jelöli. A „B” tagozat első számjegye az „A” tagozaton végzett előtanulmányokat jelenti. A „B” tagozatra a növendéket az alapfok 2. évfolyamától javasolt irányítani.) Óratervek Szintetizátor—keyboard tanszak Főtárgy: szintetizátor—keyboard* (egyéni). Kötelező tárgy: szolfézs. Kötelezően választható tárgyak: — elméleti: szolfézs, hangszínszolfézs, zeneelmélet, zenetörténet-zeneirodalom, improvizáció (mindezek együttes műveltségi programként is taníthatók); — gyakorlati: zongora, orgona vagy egyéb második hangszer, kamarazene, zenekar, kórus; — egyéb: szintetizátor, számítógépes zene. Választható tárgyak: szolfézs, hangszínszolfézs, zeneelmélet, zenetörténet-zeneirodalom, improvizáció (mindezek együttes műveltségi programként is taníthatók); zongora, második hangszer, kamarazene, zenekar, kórus; szintetizátor, számítógépes zene. (Zenei ismeret: a szolfézs, hangszínszolfézs, zeneelmélet, zenetörténet-zeneirodalom, improvizáció tantárgyak tantervi programjai alapján, mint együttes műveltségi terület, önálló zenei alapismereteket tartalmazó helyi tanterv készíthető.) Az elméleti és kamarazenei tantárgyak csoportos foglalkozások. A tanítási órák számára és képzési idejére vonatkozó rendelkezések „A” és „B” tagozat A tanítási órák (foglalkozások) száma és azok ideje tanítási hetenként értendő. * A főtárgyórák keretén belül — a tananyagtól függően — a növendékek akusztikus (zongora) és elektronikus hangszeren egyaránt játszanak. Főtárgy: „A” tagozaton: minimum 2× 30 perc „B” tagozaton: minimum 2× 45 perc [A közoktatási törvény 52. § (9) bekezdés a) pontja alapján: egyéni — egy-három tanuló részére szervezett — foglalkozás tartható.] Kötelező tárgy: a képzési idő 2× 45 perc „A” tagozaton a 4. évfolyam végéig „B” tagozaton az utolsó évfolyam végéig Kötelezően választható tárgy: „A” tagozaton az 5—6. évfolyamon elmélet: minimum 1× 45 perc Választható tárgy: az előképző 1. évfolyamától 1 vagy 2 foglalkozás „B” tagozaton elmélet: minimum 1× 45 perc gyakorlat: minimum 1× 45 perc (csoportos), vagy minimum 1× 30 perc (egyéni) Hangszeres előkészítő egyéni: 2× 30 perc csoportos: 2× 45 perc Kamarazene: minimum 1× 45 perc A kamarazene csoportlétszáma a műfajnak megfelelően: 2—8 fő, maximum 15 fő. Zenekar, kórus: minimum 2× 45 perc Zongora, második hangszer: minimum 1× 30 perc Tantárgy Évfolyamok Előképző Alapfok 1. 2. 1. 2. 3. 4. 5. 6. Főtárgy — — Kötelező vagy kötelezően választható tárgy Választható tárgy Összes óraszám 2—4 2—4 4—6 4—6 4—6 4—6 4—6 4—6 Az előképzőt a növendéknek nem kötelező elvégeznie. 1999/73. szám Szintetizátor tanszak Főtárgy: szintetizátor* (amely magában foglalja a hangszerismeret és a szintetizátor kamara tananyagát is). Kötelező tárgy: szolfézs. Kötelezően választható tárgyak: — elméleti: szolfézs, hangszínszolfézs, zeneelmélet, zenetörténet-zeneirodalom, improvizáció (mindezek együttes műveltségi programként is taníthatók); — gyakorlati: zongora vagy egyéb második hangszer, kamarazene, zenekar, kórus; — egyéb: szintetizátor—keyboard, számítógépes zene. Választható tárgyak: hangszeres előkészítő; szolfézs, hangszínszolfézs, zeneelmélet, zenetörténet-zeneirodalom, improvizáció (mindezek együttes műveltségi programként is taníthatók); zongora vagy egyéb második hangszer, kamarazene, zenekar, kórus; szintetizátor— keyboard, számítógépes zene. (Zenei ismeret: a szolfézs, hangszínszolfézs, zeneelmélet, zenetörténet-zeneirodalom, improvizáció tantárgyak tantervi programjai alapján, mint együttes műveltségi terület, önálló zenei alapismereteket tartalmazó helyi tanterv készíthető.) Az elméleti és kamarazenei tantárgyak csoportos foglalkozások. A tanítási órák számára és képzési idejére vonatkozó rendelkezések A tanítási órák (foglalkozások) száma és azok ideje tanítási hetenként értendő. Főtárgy: az alapfok 1—2. évfolyamán minimum 2× 30 perc, az alapfok 3. évfolyamától minimum 2× 45 perc, amelyek közül az egyik egyéni szintetizátoróra, a másik pedig 3-3 gyerekenként összevont egyéni óra, ahol — hetente váltakozva — az egyik héten hangszerismeret, a másik héten pedig szintetizátor kamara óra javasolt. [A közoktatási törvény 52. § (9) bekezdés a) pontja alapján: egyéni — egy-három tanuló részére szervezett — foglalkozás tartható.] Kötelező tárgy: a képzési idő 2× 45 perc a 4. évfolyam végéig Kötelezően választható tárgy: az 5—6. évfolyamon: elmélet: minimum 1× 45 perc Választható tárgy: az előképző 2. évfolyamától 1 vagy 2 foglalkozás. Számítógépes zene tanszak** Tantárgy Évfolyamok Előképző Alapfok Továbbképző 1. 2. 1. 2. 3. 4. 5. 6. 7. 8. 9. 10. Főtárgy — — Kötelező vagy kötelezően választható tárgy Választható tárgy — Összes óraszám 2—4 4—6 4—6 4—6 4—6 4—6 4—6 4—6 4—6 4—6 4—6 Az előképzőt a növendéknek nem kötelező elvégeznie. Tantárgy Évfolyamok Alapfok Továbbképző 1. 2. 3. 4. 5. 6. 7. 8. Főtárgy Kötelező vagy kötelezően választható tárgy Választható tárgy Összes óraszám 4—6 4—6 4—6 4—6 4—6 4—6 4—6 4—6 * A főtárgyórák keretén belül — a tanagyagtól függően — a növendékek akusztikus és elektronikus hangszeren egyaránt játszanak. ** A számítógépes zene tanszakra történő jelentkezés esetén kétéves hangszeres előtanulmány szükséges. 1999/73. szám Főtárgy: számítógépes zene. Kötelező tárgy: szolfézs. Kötelezően választható tárgyak: — elméleti: szolfézs, hangszínszolfézs, zeneelmélet, zenetörténet-zeneirodalom, improvizáció (mindezek együttes műveltségi programként is taníthatók); — gyakorlati: zongora vagy egyéb második hangszer, kamarazene, zenekar, kórus; — egyéb: szintetizátor—keyboard, szintetizátor. Választható tárgyak: szolfézs, hangszínszolfézs, zeneelmélet, zenetörténet-zeneirodalom, improvizáció (mindezek együttes műveltségi programként is taníthatók); zongora vagy egyéb második hangszer, kamarazene, zenekar, kórus; szintetizátor—keyboard, szintetizátor. (Zenei ismeret: a szolfézs, hangszínszolfézs, zeneelmélet, zenetörténet-zeneirodalom, improvizáció tantárgyak tantervi programjai alapján, mint együttes műveltségi terület, önálló zenei alapismereteket tartalmazó helyi tanterv készíthető.) Az elméleti és kamarazenei tantárgyak csoportos foglalkozások. A tanítási órák számára és képzési idejére vonatkozó rendelkezések „A” és „B” tagozat A tanítási órák (foglalkozások) száma és azok ideje tanítási hetenként értendő. Főtárgy: „A” tagozaton minimum 2× 30 perc, „B” tagozaton minimum 2× 45 perc. [A közoktatási törvény 52. § (9) bekezdés a) pontja alapján: egyéni — egy-három tanuló részére szervezett — foglalkozás tartható.] Kötelező tárgy: a képzési idő 2× 45 perc „A” tagozaton a 4. évfolyam végéig „B” tagozaton az utolsó évfolyam végéig Kötelezően választható tárgy: „A” tagozaton az 5. évfolyamtól elmélet: minimum 1× 45 perc* Választható tárgy: „B” tagozaton elmélet: minimum 1× 45 perc* gyakorlat: minimum 1× 45 perc (csoportos), vagy minimum 1× 30 perc (egyéni) * A tanszék jellegéből következően javasolt a zenelmélet tárgy választása. A zeneoktatás kötelezően előírt tantárgyai és azok óraszámai figyelembevétele mellett a növendék a zeneművészeti ág bármelyik területe (klasszikus zene, népzene, jazzzene), illetve más művészeti ág (képző- és iparművészeti, táncművészeti, szín- és bábművészeti ág) képzésébe is bekapcsolódhat, illetve azok központilag meghatározott tanítási óráin részt vehet. II. Fejezet Szintetizátor—keyboard A szintetizátor tanításának célja, hogy felkészítse a növendékeket az elektronikus zenei hatások felismerésére, befogadására és ilyen jellegű zenei önkifejezésre. A szintetizátor—keyboard, digitális zongora tanításának szakirányú feladatai: — ismertesse meg a növendékkel a hangszer sajátosságait, és alakítsa ki a hangszer biztonságos kezelését, — alapozza meg a biztos technikai tudást a zeneelmélettel való szoros összefüggésben, — adjon teret, lehetőséget a zenei fantázia kibontakoztatására, kreativitásra, — a klasszikus zeneelméleti rendszeren keresztül vezesse rá őket a tánc- és jazz-zenei összefüggések logikájára, — ismertesse meg a főbb tánc- és jazz-zenei stílusok sajátosságait, összevetve azokat klasszikus zenetörténeti előzményeikkel, — biztosítson olyan szilárd elméleti, technikai, gyakorlati tudásanyagot, amely a számítógép és MIDI-berendezések zenei alkalmazási területén is használható, — adjon lehetőséget arra, hogy a fiatalok rajongása a szintetizátor iránt ne korlátozódjék csak a könnyűzene és a jazzművészet területére, hanem a szerzett zenei műveltség bármikor komolyzenére váltható legyen. Az oktatás ismertesse meg a növendékekkel — a szintetizátor—keyboard múltját, fejlődési szakaszait, — a hangszer felépítési sajátosságait, — a legfontosabb érintésvédelmi szabályokat. Alakítson ki — könnyed klaviatúra- és funkciókezelést, — önálló hangszín- és ritmuskezelést, — kielégítő improvizációs készséget, — megfelelő játéktechnikai biztonságot. Fordítson figyelmet — a céltudatos gyakorlási módszer kialakítására, — a lapról olvasási készség fejlesztésére, — a tudatos zenei memorizálásra, — a művek zeneileg igényes kidolgozására, — a rendszeres társas muzsikálásra. Tanítsa meg a növendékeket a legalapvetőbb hangszerkarbantartási feladatokra. 1999/73. szám Követelmények a program elvégzése után Az „A” tagozat végén A növendék ismerje — a szintetizátor—keyboard múltját, fejlődési szakaszait (monofon-polifon szintetizátorok, zenei számítógépek), — a tánc- és jazz-zenei stílusokat, stílusirányzatokat, a zeneszerzők és előadóművészek munkásságát, — a legelemibb érintésvédelmi szabályokat, — a tanult anyagban előforduló tempó- és karakterjelzéseket, egyéb előadási jeleket, zenei műszavakat és ezek jelentését, — a tanult előadási darabok zeneszerzőinek nevét, a művek címét, és tudja helyesen kiejteni és leírni azokat. Legyen képes — a zenei anyag kottahű előadására, — más hangszerekkel együtt játszani, kisebb zenekarokba beilleszkedni, — repertoárjának egyharmad részét kotta nélkül is eljátszani és ennek az anyagnak az állandó kézbentartására, — a szintetizátor—keyboard funkcióinak kezelésére, — az előadott művek önálló hangszín- és ritmuskezelésére, — megfelelő technikai tudásszintet elérni, mely az improvizációs gyakorlatokhoz szükséges. Rendelkezzék — megfelelő előadókészséggel, ritmus- és periódusérzékkel, — jó zenei hallással, — művészi előadókészséggel, kreativitással, — vizuális, koncentráló- és memorizálóképességgel, — a hangszer megszólaltatásához szükséges alapvető elektrotechnikai ismeretekkel. A „B” tagozat végén (az „A” tagozat követelményein felül) A növendék ismerje — szélesebb körben a különböző szintetizátorok működési elvét, programozását, — a klasszikus zeneszerzők munkásságát. Legyen képes — repertoárjának nagy részét kotta nélkül is eljátszani, — repertoárjának egy részét transzponálni, — repertoárjának egy részét improvizálni, — összetettebb harmóniavezetésű darabokat játszani. Rendelkezzék önálló harmóniaszerkesztési készséggel. Szintetizátor A program célja: — alakítsa ki a különböző billentéstechnikájú billentyűs hangszerek — akusztikus zongora, digitális zongora, szintetizátor — játéktechnikai és zenei alapjait, — fejlessze a növendék zenei képességeit a szintetizátor és a hozzá tartozó digitális eszközök segítségével, — alapozza meg a klasszikus és kortárs zenei műveltséget a digitális és számítástechnikai eszközök segítségével, — fejlessze a hangszínek iránti fogékonyságot és a hallást a különböző előadásmódok finomabb megkülönböztetéséhez. A program feladata: — adjon áttekintést a zenetörténet billentyűs irodalmáról, és ne zárkózzon el a jazz- és tánczene kiemelkedő alkotásaitól sem, — foglalkozzon a szintetizátorra írott eredeti művekkel és átiratokkal, alakítsa ki az ezek interpretálásához szükséges játéktechnikai és stílusbeli jártasságot, — ismertesse meg a hangszer technikai sajátosságait, hangtechnikai alapelveit, — teremtse meg már az alsóbb évfolyamokon is az aktív kamarazenélés, zenekari játék lehetőségét, — alakítson ki jó improvizációs készséget, ösztönözze a növendéket zenei fantáziájának kiélésére, — készítsen fel a számítógépes zenei alkalmazások kreatív használatára, — adjon lehetőséget a későbbi szintetizátor előadóművészi, illetve zeneszerzői pályára való felkészülésre. Követelmények az alapfok elvégzése után A növendék ismerje — az akusztikus, az elektronikus (analóg és digitális) billentyűs hangszerek kialakulását, fejlődéstörténetét, főbb szerkezeti elemeit, azok működését, — az akusztikus, az elektronikus (analóg és digitális) eszközökre írt klasszikus és kortárs irodalmat, a meghatározó előadók munkásságát, — az analóg és digitális hangkeltő-berendezések közötti különbségeket, — a hangszintézissel kapcsolatos alapvető tudnivalókat, — a számítógép felhasználási lehetőségeit a zene területén. Legyen képes — a maga és környezete örömére muzsikálni választott hangszerén, — klasszikus és kortárs zeneműveket akusztikus és digitális zongorán, illetve szintetizátoron megfelelő szinten megszólaltatni, — szintetizátorokkal és más hangszerekkel együtt zenélni (kamara- és zenekari produkcióban egyaránt), — a szintetizátor funkciót készségszinten kezelni, — a hangszintézis-ismeretek felhasználásával önállóan hangszíneket, hangzásokat létrehozni, — a tanult művekből önállóan egyszerűbb átiratokat (kamaraátiratokat is), hangszereléseket készíteni, — kisebb kompozíciókat önállóan megalkotni, — a hangszer megszólaltatásához szükséges hangtechnikai eszközöket (erősítő, hangfal, mikrofon stb.) összeállítani, alapfokon kezelni. 1999/73. szám Rendelkezzék — a program anyagának megfelelő billentyűs készségekkel az elektronikus zenei területen szükséges és elvárható előadókészséggel, — a kortárs zene olvasásához és interpretálásához szükséges alapvető elméleti ismeretekkel, — a korszerű képzettség alapjául szolgáló kreativitással, — a későbbi amatőr zenéléshez szükséges jártassággal a hangtechnika területén, — a zenei alkalmazásoknak megfelelő jártassággal a számítástechnika területén. Követelmények a továbbképző évfolyamok elvégzése után Az alapfok végére megfogalmazott követelményeken felül: — a növendék játéktechnikai készsége érje el azt a szintet, hogy legyen képes az ajánlott anyagnak megfelelő nehézségű művek előadására — az egyéni alkati sajátosságok figyelembevétele mellett, — a növendék előadói készsége tükrözze az életkorából adódó érettebb, elmélyültebb és átéltebb minőséget, — a hangszer értő használatához tartozó számítógépes zenei, hangtechnikai, elektrotechnikai és hangszintézis-elméleti ismeretek kerüljenek tudatosabb alkalmazásra a közismereti iskolákban szerzett fizikai ismeretek felhasználása révén, — a növendék legyen képes önállóan elektroakusztikus zeneműveket létrehozni. Számítógépes zene A program célja: — komplexen gondolkodó, önálló zenei megnyilatkozásra képes személyiség fejlesztése, aki zeneelméleti téren is megfelelő alapképzettséggel rendelkezik, — a növendék zeni képességeinek fejlesztése a számítógépes zenei eszközök segítségével, — teremtsen lehetőséget a művészetek közötti együttműködésre a számítógép segítségével, — helyezzen hangsúlyt a képességek fejlesztésére, a lexikális tudás kizárólagos elsajátítása mellett, — legyen a növendéknek átfogó, élményszerű képe a zene szerkezetéről, a művek formájáról, — rendszeresen foglalkozzon a növendék komponálással, improvizációval, — erősítse a kortárs zene iránti nyitottságot, — az új számítógépes zenei alkalmazások és digitális eszközök figyelemmel kísérése és használatának önálló elsajátítása, — az alapvető akusztikai és elektroakusztikai ismeretek elsajátítása. A program feladata: — fejlessze fokozatosan zenehallgatással, kreatív kompozíciós és improvizatív feladatokkal a zenei fantáziát, — nyújtson ismereteket a zeneelmélet alapvető szabályairól, a zenei formákról, a zene szerkezeti elemeiről, — ismertesse a hangszerelés alapvető szempontjait, tudnivalóit, — adjon ismereteket a számítógépes zeneszerzés és hangelőállítás különböző területeiről, — ismertesse a szintetizátorok, a mintavevők és effektprocesszorok alapvető tudnivalóit, — kiemelten foglalkozzon a számítógép segítségével írott művek megismertetésével és elemzésével, — nyújtson ismereteket az elektroakusztikus darabok előadásának feladatairól, — ismertesse az alapvető akusztikai és elektroakusztikai törvényszerűségeket. Követelmények az alapfok elvégzése után Az „A” tagozat végén A növendék ismerje — az elektroakusztikus és számítógépes zene kialakulásának történetét, — a klasszikus és elektroakusztikus zeneirodalom kiemelkedőbb alkotásait és szerzőit, de ne zárkózzék el a jazz- és a tánczene értékes alkotásaitól sem, — a számítógépes zenei alkalmazásokat és digitális zenei eszközöket, valamint ezek alapfokú kezelését, — a legfontosabb hangszintézis-technikákat. Legyen képes — olyan szintű zenei megnyilatkozásokra, melyek tükrözik, hogy felismeri és alkalmazni tudja a zene általános elemeit és szerkesztési szabályait a számítógépes zenei programok és digitális eszközök segítségével, — számítógép és digitális eszközök segítségével különféle hangzásokat létrehozni, — önálló zenei alkotásokat létrehozni, — zenei felvételek készítésére, szerkesztésére. Rendelkezzék — hangszínek iránti fogékonysággal, kifinomult, az új hangzásokra nyitott hallással, — a feladatoknak megfelelő ismeretekkel a zeneelmélet, a formatan, a hangszerelés területén, — ismeretekkel az improvizáció és komponálás témakörében, — megfelelő szintű általános számítógépes ismeretekkel, — az elektroakusztikus produkciók létrehozásához és előadásához szükséges hangtechnikai ismeretekkel. A „B” tagozat végén (az „A” tagozat követelményein felül) A növendék ismerje — az elektroakusztikus és számítógépes zene aktuális irodalmát. 1999/73. szám Legyen képes — multimédiás programok együttes kezelésére, — interaktív MIDI programokat felhasználó számítógépes zenei darabok megszólaltatására, — elektroakusztikus zeneművek hangosítására, térbeli projekciójára. Rendelkezzék — ismeretekkel a koncertszervezés és a szerzői jogok területén. Követelmények a továbbképző évfolyamok elvégzése után Az „A” tagozat végén (az alapfok követelményein felül) A növendék — számítógépes zenei, hangtechnikai, elektrotechnikai és hangszintézis-elméleti ismeretei kerüljenek tudatosabb alkalmazásra a közismereti iskolákban szerzett fizikai ismeretek felhasználása révén, — kompozíciós készsége tükrözze az életkorából adódó érettebb, elmélyültebb és átéltebb minőséget. A növendék ismerje — az elektroakusztikus és számítógépes zenében használatos szerkesztési technikákat, — a digitális hangfelvevő-rendszerek felhasználói szintű kezelését, — a legegyszerűbb homofon és polifon szerkesztési technikákat, — a harmonizálás alapvető tudnivalóit. Legyen képes — önállóan készített audio-felvételeit, mintavett hangjait kompozícióiban felhasználni, — felhasználói szinten kezelni egy kottagrafikus programot, — improvizációt is tartalmazó zeneműveit koncertkörülmények között előadni, — bonyolultabb dallamot megharmonizálni, — önképzéssel továbbfejlődni. Rendelkezzék ismeretekkel a zenei hangulatfestés eszközeiről. A „B” tagozat végén (az „A” tagozat követelményein felül) A növendék — ismeretei és képességei legyenek mélyebbek az „A” tagozat minimális követelményeinél, — legyen képes szakirányú továbbtanulásra. Hangszínszolfézs A hangszínszolfézs tanításának célja: — a tantárgy sajátos eszközeivel hozzájárulni a főtárgyi tanulmányok elmélyítéséhez, a tanuló szakmai ismereteinek bővítéséhez, képességeinek, készültségének, kritikai érzékének fejlesztéséhez, — fejleszteni a tanulók hallási képességeit a hangszínérzékelés területén, — megismertetni a tanulókat napjaink és a közelmúlt zenéjének sokszínű hangzásvilágával, — megismertetni a tanulókat a legfontosabb hangzási tulajdonságokkal (hangszín, hangmagasság, hangzási felület, térbeli megjelenés), — szempontokat adni a hangjelenségek sokaságában való eligazodáshoz, — segíteni a tanulókat újszerű zenei tartalmak befogadásában, felkelteni a kortárs zene iránti érdeklődést, — olyan zenei gondolkodás kialakítása, amely a XX. századi zenehallgatási körülményeket figyelembe veszi, és segíti a növendéket a hangzásjelenségek megítélésében az elektroakusztikus hangkeltés és hangvisszaadás valamennyi területén. A hangszínszolfézs tanításának szakirányú feladatai: — szembesíteni a tanulókat hangjelenségek sokaságával zenei és egyéb példákon keresztül, — megismertetni a tanulókkal a legátfogóbb hangzási tulajdonságokat (hangszín, hangmagasság, hangerő stb.), szempontokat adni a hangjelenségek osztályozásához, — fejleszteni a tanulók hangszínek, hangminőségek iránti érzékenységét és hangszínmemóriáját, — gyakoroltatni különféle hangjelenségek különféle szempontok szerinti osztályba sorolását, — megismertetni a tanulókkal a hangok legfontosabb fizikai tulajdonságait, szemléletesen bemutatni, hogy a fizikai és a hangzási sajátosságok között összefüggés van, — alkalmat teremteni hangzási térélmények megtapasztalására, térben folyó hangzási történések jellemzésére, osztályozására, — ismereteket adni hangfelvételek készítésének alapvető zenei, esztétikai követelményeiről, — módot adni, hogy az elsajátítandó tudnivalók minél több zenei élményhez kapcsolódhassanak. Követelmények a program elvégzés után A növendék ismerje — a legáltalánosabb hangzási tulajdonságokat (hangszín, hangmagasság, hangzáserősség, hangzási felület, térbeli megjelenés), — a hangjelenségek alapvető fizikai paramétereit (frekvencia, amplitúdó, spektrum), — a fizikai paraméterek és a hangzási sajátságok közti alapvető összefüggéseket, — a hangjelenségek osztályozását fizikai jellemzőik szerint. A növendék ismerje fel hallás után az alábbi alapvető hangszínosztályokat: — harmonikus hangzások, inharmonikus hangzások, zajok, — gyors felfutású hangok, lassú felfutású hangok, kitartott hangok, impulzusszerű, rövid hangok, gyors lecsengésű hangok, lassú lecsengésű hangok, 1999/73. szám — statikus hangzások, az időben változó spektrumú hangzások, — pontszerű hangzások, a teret kitöltő hangzások, közeli hangzások, távoli hangzások. Legyen képes — felismerni és memorizálni különböző hangszíneket, — különféle karakterű hangzásokat jellemezni, ismérveik alapján a megfelelő osztályokba besorolni, — rezgésjelenségek fizikai adatai alapján hangminőségre következtetni, — hangjelenségek hangzási sajátságai alapján fizikai jellemzőkre következtetni, — a hang fizikai paraméterváltozásaihoz hozzárendelni a megfelelő hangszínváltozásokat, — megszerzett ismeretei alapján zeneműveket elemezni. Rendelkezzék — a számítógépes zene új hangzásaira is nyitott, sokoldalúan kiművelt hallással, — megfelelő jártassággal a kortárs zeneirodalomban felhasznált, új hangzások területén, — hangfelvételek minőségének megítéléséhez szükséges kritikai érzékkel. Szolfézs A szolfézstanítás célja a zenei képességek sokoldalú fejlesztése és olyan zenei gondolkozás kialakítása, amely segíti a zenét tanuló növendéket a zenei anyag helyes értelmezésében és megszólaltatásában. A szolfézs tantervi program e cél elérését kívánja segíteni azzal, hogy — az általános zenei képességek fejlesztését, és — a zenei alapismeretek elsajátítását pedagógiai folyamattá szervezi. Külön figyelmet fordít arra, hogy e folyamat gazdagítsa a növendéket a zene megszólaltatásának és befogadásának örömével. A szolfézstanítás szakirányú feladatai: — a növendék személyiségének erkölcsi és szellemi formálása; érzelemvilágának kibontakoztatása, nemzeti identitástudatának megalapozása, — átfogó zenei műveltség kialakítása, — a hangszertanulás segítése, — a társművészetek iránti nyitottság megalapozása, — a zenei készségek kiművelése, a képességek fejlesztése (mind befogadásban, mind reprodukálásban) az alábbi területeken: = ritmus-metrum, = tiszta intonáció, = tájékozódás a magassági viszonyokban (relációk, hangközök), = dallamhallás, = többszólamúság-harmóniaazonosítás, = zenei olvasás-írás, = zenei szerkezet (forma, frazeálás, agogika), = zenei memória, = rögtönzés, = zenehallgatás (szemben az előbbiekkel: a szintetizáló hallás fejlesztése), — a zenei pályára készülő növendékek felkészítése a továbbtanulásra. A szolfézstanítás — a hangszertanítással szerves egységben — a zene megszerettetését, a későbbi öntevékeny muzsikálás és zenehallgatás iránti igény kialakulását kívánja megalapozni. Követelmények a program elvégzése után Általános követelmények Rendelkezzék a növendék — olyan késztetéssel, mely a választott — eddig tanult — muzsikálási formát élete szerves részévé teszi, — mindazokkal a zenei készségekkel, jártasságokkal, ismeretekkel, melyek eszközt biztosítanak a zene stílushű megszólaltatásához, — olyan zenei áttekintőképességgel, melynek birtokában önállóan meg tudja oldani a képesség-készség szintjének megfelelő zenei feladatokat, — a tanulmányai során elsajátított készség- (K), jártasság- (J), ismeret-repertoárral (I). Követelmények az alapfok elvégzése után Hangszeres tanszakok és szolfézs főtanszak „A” tagozat Ismerje a növendék a ritmuselemeket a harminckettedektől az egész értékű kottáig (I). Tudjon tájékozódni ezeknél nagyobb és kisebb értékekben is. Ismerje fel hallás után és kottaképről az alábbi ritmusképleteket: szinkópa, éles és nyújtott ritmus, egyszerűbb átkötések (K). Legyen jártas ezek diminuált és augmentált formáiban is (J). Legyen áttekintőképessége a 2/4, 3/4, 4/4, 3/8, 6/8, 2/2, 3/2, 4/2-es ütemekben (K). Ismerje az egyszerűbb aszimmetrikus metrumokat (J—I). Legyen biztos tájékozottsága a relatív és abszolút rendszerben (könnyebb alterációkban is) 4 #, 4 b-ig (K). Ismerje a pentaton hangsort (J—I). Tudja a dúr és moll hangsorokat 7 #, 7 b-ig (J). Ismerje a háromféle moll hangsort (J—I), ismerje a modális hangsorokat (J—I). Tudja megállapítani a hangnemeket, hangszeres anyagához kapcsolódóan is (K). Legyen tájékozott a hangmagassági viszonyokban: — ismerje fel hallás után az oktávon belüli tiszta, kis és nagy hangközöket (K), — ismerje a bővített szekund, bővített kvart, szűkített és bővített kvint, szűkített szeptim hangközöket; tudja ezeket kottaképről is azonosítani (J). 1999/73. szám Ismerje a négyféle hármashangzat, a dúr és moll fordítások, valamint a dominánsszeptim-hangzat felépítését (K). (A szűkített és bővített hármashangzatok megfordításait csak ismeret szinten.) Legyen képes ezeket hallás után felismerni, és kottaképről azonosítani (K). Ismerje a mollbeli VII. fokú szűkített szeptimhangzat felépítését (I). Ismerje a funkciós főakkordokat 4 #, 4 b-ig (K). Tudja ezeket kottaképről felismerni hangszeres anyagához kapcsolódóan is (J—I). Ismerje a funkciós vonzást (I). Ismerje a hangnemi kitérés és moduláció fogalmát (J—I). Tudjon lejegyezni: — rövid szótagszámú, tempo giusto magyar népdalt szöveggel (K), — igen könnyű műzenei periódust, funkciót jelző basszussal (K). Legyen képes fentieknek megfelelő nehézségi fokú dallamot lapról olvasni (K). Ismerje és tudja kottaképről is azonosítani (hangszeres tanulmányaiban alkalmazni): — a magyar népzene stílusjegyeit, — a periódus fogalmát, — a kis formákat, — a triós formát, — a szonátaformát, — a rondót, — a barokk és klasszikus táncokat (J—I). Rendelkezzék alapvető zenetörténeti tájékozottsággal: a zenetörténeti korok, kiemelkedő zeneszerzők, műfajok ismeretével (J—I). Legyen képes zenehallgatás alapján felismerni barokk, klasszikus, romantikus és XX. századi zenét. Ismerje a leggyakrabban előforduló zenei kifejezéseket. Zenei anyag Tudjon — 20 magyar népdalt élményszerű előadásban megszólaltatni (kotta nélkül), — 20 műzenei szemelvényt (ebből 10-et kotta nélkül) énekes vagy hangszeres előadásban megszólaltatni a következő zenetörténeti korokból arányosan:

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes